cyanic-selkie/wikianc huggingface dataset:
Valdosaurus
Fossiilit ja löytäminen
Ensimmäiset Valdosauruksen jäänteet, kaksi reisiluuta, löydettiin Wightsaarelta vuonna 1868. Niitä pidettiin aluksi nuoren Iguanodonin jäänteinä. Vuonna 1869 Thomas Henry Huxley nimesi jäänteet Hypsilophodonin jäänteiksi. Yli sadan vuoden kuluttua, vuonna 1975 Peter Galton nimesi dinosauruksen Dryosaurukseksi ja lajin Dryosaurus canaliculatukseksi. Kaksi vuotta myöhemmin dinosaurus sai nykyisen nimensä, kun Galton vaihtoi nimeksi Valdosaurus.
Tämän jälkeen Valdosauruksen jäänteitä on löytynyt muualta maailmasta, mukaan lukien Nigeristä löytyneet Valdosauruksen luut, joiden mukaan dinosaurukselle nimettiin uusi laji, Valdosaurus nigeriensis vuonna 1982. Galton vaihtoi nimeksi Elrhazosaurus, ja totesi että Englannin ulkopuolelta löydetyt "Valdosauruksen" jäänteet eivät kuulu Valdosaurukselle. Nykyisin Valdosaurus tunnetaan usean yksilön jäänteistä.
Iloinen ilme, olkaa hyvä. Tässä tulee Anki
'''Iloinen ilme, olkaa hyvä. Tässä tulee Anki''' on suomalainen televisio-ohjelma, henkilökuva Anki Lindqvististä, laulajasta, joka ohjelman tekoaikaan opiskeli Taideteollisessa oppilaitoksessa ns. ”Ateneumissa”, kamerataiteen osastolla elokuvaohjaajaksi. Hänellä oli edessä vielä vuosi opiskeluaikaa. Iloinen ilme olkaa hyvä -ohjelma pyrkii valottamaan Ankista niitä puolia, joita musiikin kuuntelija ei hänestä ehkä tiedä, ”hänen rakkaudestaan mereen ja hänen lauluistaan, jotka eivät pyri kaupallisuuteen, vaan ihmiseen itseensä”. Ohjelman dokumenttiosuudet kuvattiin filmillä, lauluosuudet monikameratekniikalla Yle TV1:n studio 2:ssa, Pasilassa, ja ulkolähetysautolla Sondbyn kylässä, Porvoon eteläpuolella. Dokumenttiosuuksissa kerrotaan Ankin opiskelusta, kodista ja työympäristöstä.
Ohjelman tuotanto on TV1:n Ajavietetoimituksen. Käsikirjoittaja, toimittaja ja ohjaaja on Erkki Pohjanheimo, tuottaja Aarre Elo. Sondbyn kylässä kylän lapset haastattelevat Ankia. Ohjelman musiikista vastaavat Pentti Lasanen ja Seppo Paakkunainen. Ohjelman ensilähetys oli Yle TV1:ssä 6.7.1968.
Katija Pevec
Katija Mira Pevec (s. 1. maaliskuuta 1988 Honolulu, Havaiji) on yhdysvaltalainen näyttelijä. Hän tulkitsi Lauren Zelmerin roolin Nickelodeonin televisiosarjassa Just for Kicks. Muuten hänellä on ollut muiden muassa osat elokuvissa Air Bud: Spikes Back (2003), Sleepover (2004) ja Sinun, minun ja meidän (2005).
Johann Köler
pienoiskuva|Johann Köler: Omakuva, vuodelta 1859. Johann Köler (8. maaliskuuta 1826 – 22. huhtikuuta 1899) oli virolainen taidemaalari ja maansa kansallisen heräämisen merkkihenkilöitä. Köler omistautui muotokuvamaalaukselle, mutta teki myös maisemamaalauksia. Monet hänen tunnetuimmista teoksistaan kuvaavat virolaista maaseutua 1800-luvulla.
Elämäkerta
Johann Köler syntyi maalaisperheen seitsemänneksi lapseksi Ivaskissa, Viljandin maakunnassa. Vanhemmat olivat köyhiä, mutta pojan onnistui kuitenkin päästä koulutielle. Hän opiskeli maalausta Vônnussa ja muutti vuonna 1846 Pietariin, missä työskenteli kauppojen kilpimaalarina. Hänen kykynsä keksittiin ja hän pääsi opiskelemaan piirustusta ja maalaustaidetta Pietarin taideakatemiaan vuonna 1848. Hän valmistui vuonna 1855.
Opintojensa jälkeen Köler matkusteli. Hän matkusti vuonna 1857 Berliinin kautta Pariisiin ja kävi vielä uudelleen Saksassa. Sen jälkeen olivat vuorossa Alankomaat ja Belgia. Vuonna 1858 Köler ylitti Alpit vieraillakseen Milanossa, Genovasa, Firenzessä ja Roomassa. Roomassa hän otti yksityisopetusta ja perehtyi akvarellimaalaamiseen. Siellä hän myös teki ensimmäiset luonnokset teokseensa Kristus ristillä.
Kansallisuusliike
Viron kansallisen heräämisen vuodet osuivat samaan kohtaan Kölerin uran huipun kanssa. Hän toi virolaisuuden asiaa esille myös tsaarin hovissa, missä työskenteli tsaarin tyttären yksityisenä piirustuksenopettajana. Journalisti Carl Robert Jakobson, joka kampanjoi virolaisten itsehallinnon puolesta oli Kölerin ystävä. Vuosina 1891–1893 Köler oli Eesti Kirjameeste Seltsin puheenjohtaja.
Nova Scotian parlamentti
Nova Scotian parlamentti on Nova Scotian provinssitason parlamentti.
Historia
Parlamentti on perustettu 1758. Aluksi parlamentin koko oli 22. . Se oli ensimmäinen brittiläisten siirtokuntien paikallisparlamentti. Ensimmäinen pääministeri oli James Boyle Uniacke, joka edusti reformistipuoluetta.
Naiset saivat äänioikeuden paikallisparlamentin vaaleissa vuonna 1918.
Toiminta
Nova Scotian parlamentti käyttää lainsäädännöllistä valtaa Nova Scotian provinssissa yhdessä varakuvernöörin kanssa. Paikallisparlamentti päättää mm. provinssin koulutus- ja terveydenhuoltopolitiikasta sekä poliisivoimista.
Parlamentin toimintaa voi seurata sen omalta kanavalta, jolla näytetään mm. istuntoja sekä parlamentin toimintaan liittyviä seremonioita.
Viimeisimmät vaalit
Viimeisimmät vaalit pidettiin vuonna 2017. Liberaalit voittivat vaaleissa 27 paikkaa ja nousivat suurimmaksi puolueeksi. .
Alana Paon irtaantui konservatiiveista 2019 ja ryhtyi itsenäiseksi edustajaksi. Hugh MacKay puolestaan erosi liberaaleista vuonna 2020, kun hän sai tuomion rattijuopumuksesta.
Elli Hällström
Hällströmin vanhemmat olivat Turun hovioikeuden presidentti Daniel Woldemar Åkerman (1843–1919) ja kirjailija Emma Henrika Perander (1851–1931). Elli Hällström pääsi yksityisesti ylioppilaaksi Viipurin suomalaisesta klassillisesta lyseosta 1892 ja valmistui odontologian kandidaatiksi 1902.
Elli Hällström oli Savonlinnan kaupunginvaltuuston jäsen 1933–1938. Hän kirjoitti runoja, muun muassa sanat Karjalan jääkärien marssiin sekä julkaisi salanimellä nuortenkirjan Kaarinan kouluvuodet.
Hällström oli naimisissa vuodesta 1897 lääketieteen tohtori Adolf Johannes Hällströmin (1869–1947) kanssa, joka toimi Savonlinnan yleisen sairaalan lääkärinä ja omisti Savonlinnan synnytyslaitoksen. Heidän jälkeläisensä muodostavat Helasvuo-suvun.
Teoksia
Omalla nimellä: Nimimerkillä Armi Vainio:
Kristian Åkerblom
Kristian Vilhelm (K. V.) Åkerblom (9. maaliskuuta 1877 Vöyri – 19. maaliskuuta 1954 Koivulahti) oli suomalainen kansakoulunopettaja, kouluneuvos, filosofian kunniatohtori ja ruotsalaisen kansanpuolueen kansanedustaja.
Åkerblom oli kansanedustajana huhtikuusta lokakuuhun 1917, 1919–1929 ja 1930–1933 edustaen Vaasan läänin eteläistä vaalipiiriä. Hän oli Koivulahden kuntakokouksen ja kunnanvaltuuston puheenjohtajana. Åkerblom oli myös Keski-Pohjanmaan ruotsalaisen opettajayhdistyksen ja Pohjanmaan ruotsalainen kotiteollisuusyhdistyksen puheenjohtajana.
Majajärvi (Ylöjärvi, Huhkaankylä)
Maantietoa
Järven pinta-ala on 5,6 hehtaaria ja se on 500 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 106,8 metriä mpy.
Kristian Åkerblom
Åkerblom kirjoitti useita ruotsinkielisen Pohjamaan pitäjien historiateoksia (Koivulahti, Lapväärtti, Mustasaari, Pietarsaari, Pirttikylä, Raippaluoto, Ylimarkku). Työtä jatkoi myöhemmin hänen poikansa, professori Bror Åkerblom.
Teoksia
Nimellä K. V. Åkerblom:
Albrecht Dürerin talo
pienoiskuva|Albrecht Dürerin talo
Albrecht Dürerin talo on Nürnbergissä sijaitseva Albrecht Dürerin kotimuseo, jossa taiteilija asui ja työskenteli 1509–1528. Dürer eli talossa vaimonsa Agnesin, äitinsä, kisällien ja oppipoikiensa kanssa. Nykyään talo kuuluu Nürnbergin museoihin, ja se on turistikohde. Se on myös osa Nürnbergin historiallista mailia.
Talo on rakennettu 1400-luvun lopulla. Ennen Düreriä talo kuului Bernhard Walther -nimiselle kauppiaalle ja astronomille. Kattohuoneistossa on edelleen Waltherin observatorio. Dürer osti talon 275:llä guldenilla vuonna 1509. Vuonna 1871 talossa avattiin hänen nimeään kantava museo.
Talo sijaitsee lähellä Nürnbergin linnaa osoitteessa Albrecht-Dürer-Straße 39. Sen edustalla on Tiergärtnertor-aukio, jota kutsutaan usein Düreraukioksi.
49.45718°N, 11.07388°W
Kotojärvi (Ylöjärvi)
Kotojärvi on Pirkanmaalla Ylöjärvellä Huhkaankylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 4,0 hehtaaria ja se on 250 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 107,5 metriä mpy.
Charles Stewart
Charles Stewart voi viitata seuraaviin:
Dyrehavsbakken
Dyrehavsbakken (puhekielellä Bakken) on yksi vanhimmista toiminnassa olevista huvipuistoista. Se sijaitsee lähellä Tanskan pääkaupunkia Kööpenhaminaa Dyrehavenissa. Siellä on 33 toiminnassa olevaa huvilaitetta (2011) sekä ulkoilmanäyttämö, jolla järjestetään muun muassa musiikkiesityksiä. Bakken on vuonna 1935 perustetun Cirkusrevyenin kotipaikka.
Alue on rauhoitettu, ja siitä vastaa Jægersborg Statsskovdistrikt.
Bakkenin avaaminen
Vuosittainen moottoripyöräkulkue Nørrebrosta Klampenborgiin on merkki Bakkenin avaamisesta ja sulkemisesta. Perinteen aloitti Bjørn Andersen vuonna 1965. Aluksi kulkue oli vain moottoripyöräkerholle, mutta myöhemmin tuli mukaan myös tavallisia moottoripyöräilijöitä. Nykyisin kulkueessa on mukana 5 000–7 000 moottoripyöräilijää.
Vuonna 2013 Bakken avattiin torstaina 21. maaliskuuta, ja se sulkeutui lauantaina 31. elokuuta.
Historia
Dyrehavsbakken perustettiin vuonna 1583 toriksi kuninkaallisen eläinpuiston viereen. Kirsten Piilin lähteen kanssa se teki alueesta suositun retkikohteen kööpenhaminalaisille vuosisatojen ajaksi. Kesäisin klovnit pystyttivät telttansa torille ja viihdyttivät ihmisiä piloillaan. Vuonna 1800 englantilainen taiteilijaperhe toi mukanaan Price Pjerrotfigurin. Hänestä on tullut paikan tavaramerkki, eikä Bakkenia voisi edes kuvitella ilman häntä.
Näyttelijä Johanne Luise Pätgesin (myöhemmin rouva Heiberg) ensiesiintyminen oli Bakkenissa.
Eläviä kuvauksia 1800-luvun alun Dyrehavsbakkenista on tanskalaisessa kirjallisuudessa Oehlenschlägerin teoksessa Sanct Hansaften-Spil (1802) ja Heibergin teoksessa Recensenten og Dyret (1826).
Phill Jupitus
Phillip Christopher ”Phill” Jupitus (synt. Swan; s. 25. kesäkuuta 1962 Newport, Wightsaari) on brittiläinen koomikko ja näyttelijä. Jupitus on ollut toisena kapteenina BBC:n televisiovisailussa Never Mind the Buzzcocks vuodesta 1996 alkaen, jonka lisäksi hän on esiintynyt vierailevana kilpailijana muun muassa visailuissa QI ja I'm Sorry I Haven't a Clue.
Rakkonen
Rakkonen (Brefeldia maxima) on lahopuulla ja karikkeella kasvava limasieni. Se on rakkosten suvun (Brefeldia) ainoa laji. Se muodostaa laajan, valkoisen limakon eli plasmodion, joka kypsyessään muuttuu ensin tumman purppuraiseksi ja lopulta tummanruskeaksi tai mustaksi, hieman hopeanhohtoiseksi, tyynymäiseksi itiöemäksi (eetaalioksi).
Pavel Patera
Pääsarjauran alku
Patera on HC Kladnon kasvatti. Hän pelasi joukkueessa ensimmäiset pääsarjaottelunsa kaudella 1990–1991, jolloin hän pelasi Tšekkoslovakian liigassa kolme ottelua. Tulokaskaudellaan 1991–1992 hän teki runkosarjassa tehopisteet 12+11=23 ja pudotuspeleissä tehopisteet 8+4=12, joilla Patera oli Kladnon paras pistemies.
AIK 1996–1998
Patera pelasi Kladnossa ja Tšekin maajoukkueessa paljon samassa ketjussa Martin Procházkan ja Otakar Vejvodan kanssa. Koko kolmikko siirtyi kaudeksi 1996–1997 Ruotsiin ja Elitserienin AIK IF:ään. Patera teki pisteet 19+24=43, oli AIK:n paras pistemies ja sijoittui Elitserienin pistepörssissä kuudenneksi. Kevään 1997 pudotuspeleissä hän jakoi tehopisteillä 2+3=5 joukkueen sisäisen pistepörssin voiton Procházkan kanssa.
Kaudella 1997–1998 Patera teki tehopisteet 8+17=25, mutta ne riittivät AIK:n sisäisen pistepörssin toiseen sijaan. Pistepörssin voitti Stefan Gustavsson. Gustavsson ja Patera jakoivat kevään 1998 Elitserienin karsintojen pistepörssin voiton kymmenellä pisteellä. AIK onnistui säilyttämään sarjapaikkansa, mutta Patera palasi kaudeksi 1998–1999 kotimaahansa ja siirtyi pelaamaan HC Vsetíniin. Hänen sijoittui pisteillään 16+37=53 Extraligan pistepörssissä kahdeksanneksi, ja keväällä 1999 hän oli voittamassa Tšekin-mestaruutta.
Pohjois-Amerikan vuodet 1999–2001
Dallas Stars varasi Pateran NHL:ään 153. pelaajana yli-ikäisenä (27 vuotta) kesällä 1998. Hän siirtyi joukkueeseen kaudeksi 1999–2000 yhden kotimaassaan vietetyn vuoden jälkeen. Patera pelasi Dallasissa 12 ottelua ja teki pisteet 1+4=5, kunnes hän palasi loppukaudeksi Vsetíniin.
Kesäkuussa 2000 Dallas myi Pateran pelaajaoikeudet NHL:n varaustilaisuuden yhteydessä kahdeksannen kierroksen varausvuoron sekä kesän 2002 neljännen kierroksen varausvuoron kanssa Minnesota Wildiin, josta se sai vaihdossa Brad Lukowichin sekä kolmannen ja yhdeksännen kierroksen varausvuorot kesälle 2001. Patera pelasi kaudella 2000–2001 yhteensä 20 NHL:n runkosarjaottelua tehopistein 1+3=4. Suurimman osan kaudestaan hän pelasi kuitenkin farmijoukkue Cleveland Lumberjacksissa, IHL:ssä.
Paluu Eurooppaan
Patera palasi kaudeksi 2004–2005 kasvattajaseuraansa Kladnoon. Hän teki pisteet 13+30=43 ja sijoittui Extraligan pistepörssissä kahdeksanneksi. Kesken kauden 2005–2006 hänet ja Martin Ševc lainattiin loppukaudeksi Elitserien-joukkue Färjestadiin tammikuussa 2006. Patera voitti kauden päätteeksi Ruotsin-mestaruuden.
Patera toimi Kladnon kapteenina seitsemän kauden ajan vuodet 2007–2014. Hänellä on hallussaan joukkueen seurahistorian runkosarjan ottelu- (669) ja syöttöennätys (385). Kladnon kaikkien aikojen runkosarjan runkosarjan pistepörssissä hän on 680 tehopisteellään toisena edellään vain Milan Nový ja kaikkien aikojen maalipörssissä Patera on kolmas.
Patera siirtyi kaudeksi 2015–2016 HC Kladnon C-nuorten päävalmentjajaksi.
Maajoukkueura
Patera edusti Tšekkiä olympialaisissa Naganossa 1998 ja Salt Lake Cityssä 2002. Tšekki voitti ensimmäisenä mainitusta kultaa ja Patera jakoi tehopisteillä 2+3=5 Tšekin sisäisen pistepörssin voiton Jaromír Jágrin kanssa.
Patera pelasi MM-kilpailuissa joka vuosi vuosina 1995–2002. Tšekki voitti maailmanmestaruuden vuosina 1996, 1999, 2000 ja 2001 sekä pronssia vuosina 1997 ja 1998. Patera voitti vuoden 1997 turnauksen syöttöpörssin kahdeksalla syötöllään sekä jakoi kuudella maalillaan vuoden 1998 turnauksen maalipörssin voiton Ruotsin Peter Forsbergin ja Venäjän Sergei Berezinin kanssa. Hän toimi myös vuoden 1999 maailmanmestarijoukkueen kapteenina.
Patera on Tšekin MM-historian kolmanneksi eniten syöttöjä antanut (29), viidenneksi eniten pelejä pelannut (70) sekä neljänneksi eniten maaleja (18) tehnyt pelaaja. Hän on myös kaikkien aikojen neljänneksi eniten tehopisteitä (47) tehnyt pelaaja. Patera pelasi myös vuoden 1996 maailmancupissa.
Muuta
Pavelin tytär Dominika Paterová on tennispelaaja ja poika Pavel Jr. on pelannut myös jääkiekkoa.
Davis Cup 2011
Davis Cup 2011 oli 100:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Serbia.
Turnauksen voitti Espanja, joka päihitti loppuottelussa Argentiinan.
Pehr Charpentier
Pehr (Pekka) Gustaf Emil Charpentier (2. maaliskuuta 1931 Helsinki – 5. heinäkuuta 2011 Tampere) oli suomalainen psykologi ja Tampereen yliopiston ryhmätyön lehtori.
Charpentier opiskeli isoisänsä Axel Charpentierin esimerkin mukaan ensin oikeustiedettä mutta siirtyi sitten opiskelemaan psykologiaa ja valmistui 1957. Hän toimi ryhmätyön opetuksen kehittäjänä Tampereen yliopistossa, jonka lehtorin virasta hän jäi eläkkeelle 1994. Hän oli 1970-luvun alussa perustamassa myös Ryhmätyö ry:tä ja toimi siinä kouluttajana. 1980-luvun lopulla hän perusti Ihmissuhdetyö ry:n ja Tampereen ryhmätyö- ja terapiakeskuksen. Hän työskenteli televisiossa ja kirjoitti lehtiin. Koettuaan ilmestyksen hän keskittyi vuodesta 1997 uskonasioihin, vaikka oli aiemmin ollut ateisti. Muun muassa tästä hän kertoo teoksessaan Kohtaaminen (2002).
Särkijärvi (Ylöjärvi, Huhkaankylä)
Särkijärvi on Pirkanmaalla Ylöjärvellä Huhkaankylän lähellä sijaitseva järvi, joka kuuluu Kokemäenjoen vesistöön.
Liivantajärvi
Liivantajärvi on Pirkanmaalla Ylöjärvellä Huhkaankylän lähellä sijaitseva järvi, joka kuuluu Kokemäenjoen vesistöön.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 107,6 metriä mpy.
Tom Mix
thumb|Tom Mix vuonna 1925pienoiskuva|200px|Tom Mix, Fox-kauden alku 1917200px|oikea|Tony-hevonen
Tom Mix, alun perin nimeltään Thomas Hezekiah Mix (6. tammikuuta 1880 Driftwood, Mix Run, Pennsylvania – 12. lokakuuta 1940 Pinal County, Arizona) oli yhdysvaltalainen hevostaituri, näyttelijä ja elokuvan alkuaikojen ensimmäinen megatähti. Hän esiintyi 336 elokuvassa vuosina 1910–1935, lähinnä lännenelokuvissa. Tom Mix inhosi toista nimeään Hezekiah, ja käytti sen sijaan isänsä Edwin-nimeä tai sen E-lyhennettä muodossa Thomas Edwin Mix.
Elämäkerta
Thomas E. Mix pestautui 18 vuotta täytettyään päivämäärällä 26.4.1896 Yhdysvaltain armeijaan kolmeksi vuodeksi, ja ilmoitti ammatikseen työmiehen sekä syntypaikakseen Driftwood-kylän Pennsylvaniassa, noin viisi mailia Mix Runista. Hänen pituudeksi mitattiin 5 jalkaan ja 8 tuumaan (muunnoksena 172,72 Senttimetriä. Pestin päättyessä 25.4.1901 Mix pestautui uudelleen U.S. Armyyn kolmeksi vuodeksi. Vuonna 1902 lomalla ollessaan hän meni naimisiin Grace Allinin kanssa eikä enää palannut palveluspaikalleen, minkä vuoksi hänet merkittiin päivämäärällä 6.11.1902 luvatta poissaolevaksi Armeijasta. Luvattomasti poissa olevaa Mixiä ei kuitenkaan etsitty tai myöhemminkään haastettu sotilastuomioistuimeen . Pian avioliiton solmittuaan hän ja Grace muuttivat intiaanien Cherokee Nation-alueelle Oklahomaan, missä hän vietti useat seuraavat vuodet mitä erilaisimmissa töissä: muiden muassa baarimikkona Guthriessa, sekatyömiehenä Portland Cement-tehtaassa sekä yövartijana (night marshal) Deweyssä Oklahomassa, rumpalina Territorial Calvary Band -soittokunnassa, apumiehenä 101 Ranch-tilalla, ja viimein esiintyjänä sen 101 Wild West Show:ssa. Grace-vaimo ei kuitenkaan viihtynyt seudulla vaan palasi jo vuonna 1903 takaisin kotiinsa Pennsylvaniaan, ja hänen isänsä antoi mitätöidä hänen avioliittonsa Tom Mixin kanssa. Tämä solmi uuden avioliiton Kitty Perinnen kanssa vuonna 1905, ja aviopari asui vaimon isän omistamassa hotellissa Oklahoma Cityssä, mutta myös tämä avioliitto purettiin jo vuonna 1906.
Ajanjakso Guthriessa oli merkittävä siten, että baarissa Guthriessa työskennellessään Mix tutustui Miller-veljeksiin, jotka paitsi omistivat edellä mainitun 101 Ranch-tilan myös järjestivät kuuluisia 101 Ranch Wild West Show -näytöksiä. Miller-veljekset järjestivät Mixille töitä tilallaan, ja vaikka Mix ei ollut koskaan toiminut lehmipoikana hän oli taitava käsittelemään hevosia. Pesti oli merkittävä käännepiste Mixin elämässä: hän viehättyi show-elämään, ja vaikka pesti kestikin vain muutamia vuosia se johtaisi hänet aikanaan elokuvien pariin, viimein erääksi kaikkien aikojen kuuluisimmista elokuvatähdistä. Vuonna 1909 Tom Mix solmi Deweyssä avioliiton Cherokee-kaunotar Olive Stokesin kanssa. Pari oli tutustunut jo vuonna 1904 Saint Louisin maailmannäyttelyssä, kun Olive oli vielä 17-vuotias. Tarinan mukaan nuoret tutustuivat Will Rogersin kautta. Farmilla muutama maili Deweystä kasvanut Olive osasi paitsi ratsastaa ja käyttää lassoa, myös oli tunnettu ja muiden alan esiintyjien vertainen härkäpainiskelija (steer wrestling tai bulldogging), eli ratsuhevosta apuna käyttäen sonnin pakottaminen sen sarvia vääntämällä maahan). Kaunis ja taitava Olive vaikutti täydelliseltä parilta Tom Mixille, mutta pari erosi jo vuonna 1917. Heille syntyi tytär Nadine Ruth Jane Mix heinäkuussa 1912 Stokes-tilalla, joskin Tom Mix oli synnytyksen aikaan esiintymässä Villin Lännen näytöksessä Montrealissa.
Tom Mix esiintyi lukuisissa eri Villin Lännen näytöksissä, ja siten oli luonnollista että hän siirtyi showmaailmasta elokuvamailmaan. Hänen ensimmäinen esiintyminen elokuvissa kuvttiinkin Deweyn laitamilla sijainneella, Sherman Mooren omistamalla Horseshoe L-tilalla, ja Selig Polyscope Company:n kustantama elokuva kulki Ranch Life in the Great Southwest-nimellä. Mix jäi elokuvamaailman koukkuun, ja elokuvamaailma vuorostaan Tom Mix-koukkuun. Tuolloin elokuvat olivat tietenkin vielä alkukantaisia: yleensä niiden kesto oli noin 15 minuuttia, filmi mustavalkoinen ilman ääniraitaa, mutta yleisön kiinnostus oli kyltymätön. Vuosina 1909-1917 Tom Mix teki 236 elokuvaa Selig Polyscope Company-yhtiölle. Mielenkiintoisena yksityiskohtana melkeinpä puolet Tom Mixin Selig-yhtiölle tekemistä elokuvista (105 kappaletta) eivät olleetkaan Villin Lännen elokuvia. Niitä näytetään edelleen Tom Mix-museon vanhanaikaisessa elokuvateatterissa.
Luoteisterritorioiden parlamentti
Luoteisterrioilla on 11 virallista kieltä. Englannin ja ranskan lisäksi parlamentilla on 9 muuta nimeä:
Tom Mix
Elämäkerta
Vuonna 1915 Selig pestasi uuden nuoren kaunottaren, Victoria Forden työskentelemään Tom Mixin rinnalla. Tuskinpa on yhteensattuma, että pian neiti Forden mukaan tulon jälkeen Tom Mixin rinnalle tämä haki avioeroa Olivia-vaimostaan. Vuonna 1917 Selig Polyscope-yhtiö ajautui talousvaikeuksiin, vaikka Mix oli eräs valovoimaisimmista elokuvamaailman tähdistä. Kun Selig esitti säästökeinona, että Mix-elokuvien kuvaamisen välipäivinä lakattaisiin syöttämästä hänen hevosiaan, ja että Mix joutuisi antamaan potkut useille häntä avustaneille cowboy-ystäville, Mix lähti Seligin palveluksesta. Hän ei kuitenkaan hakenut tarjouksia alan eri toimijoilta, vaan halusi hakeutua Fox-studiot omistavan William Foxin palvelukseen. Herra Fox piti Tom Mixin tavasta tehdä kaikki elokuviensa temppukohtaukset itse, ja pian syntyi sopimus heidän välille mikä sisälsi Mixin lisöksi hänen hevostensa ja lehmipoika-ystäviensä pestaamisen. Tom oli hyvä valinta Fox-studioille, ja ne olivat hyvä valinta Mixille: aluksi hänen viikkopalkkionsa oli 350 taalaa (paljon rahaa vuonna 1917), mutta ennen pitkää Mixin viikkopalkka nousi menestyksen myötä aikakautensa ennätykselliseen 17 000 dollariin. Lisäksi Fox-studiot olivat vakavaraisia, ja sen elokuvat tavoittivat paljon suuremman yleisön kuin Selig-studion elokuvat. Fox-elokuvien laaja katsojakunta vaikutti epäilemättä tuottoisan Mixin nousuun kansainväliseksi elokuvatähdeksi. Aluksi Tom Mixin Fox-elokuvat olivat vielä Selig-studion kaltaisia yhden kelan lyhytelokuvia: pian yleisö kuitenkin kyllästyi lyhyisiin elokuviin, ja Fox/Mix-yhdistelmä alkoi tuottaa usean kelan pituisia elokuvia. Kun Mix oli vielä vuonna 1917 tehnyt neljä yhden kelan komediaa ynnä kaksi pitkää elokuvaa, suhde kääntyi jo vuonna 1918 kuuteen pitkään elokuvaan, ja vain yhteen lyhytelokuvaan. Mixin suosion kasvaessa myös elokuvien budjetit paisuivat, ja huolitellummat rooliasut vuorostaan nostivat Mixin suosion kautta hänen elokuviensa lipputuloja. Tom Mix ja William Fox tekivät yhdessä 85 elokuvaa, ja ne tekivät molemmista miljonäärejä. Fox-aikakausi oli Tom Mixin hienointa aikaa elokuva-alalla. Valitettavasti vain harvat näistä elokuvista ovat nykyään enää tarjolla Yhdysvalloissa.
Luoteisterritorioiden parlamentti
Toiminta
Parlamentissa ei ole poliittisia puolueita, vaan päätöksiä tehdään konsensuksen pohjalta. pienoiskuva|Luoteisterritorioiden parlamentin puheenjohtajan sauva. pienoiskuva|Parlamenttirakennus. 9.- ja 10.-luokkalaisilla on vuosittain mahdollisuus hakea nuorisoparlamenttiin. Jokaisesta vaalipiiristä valitaan hakemuksen perusteella yksi oppilas, joka seuraa alueensa edustajan työtä parlamentissa neljän päivän ajan. .
Edustajat
Yksi edustaja edustaa keskimäärin 2300 asukasta.
Tom Mix
Elämäkerta
Korkeapalkkaisimman cowboy-tähden asema Hollywoodissa tarkoitti myös, että Mix-elokuvat olivat kalleimpia kuvata. 1920-luvun lopulla jotkut Tom Mix-elokuvien arvostelut eivät enää olleet kovin msirittelevia. Vaikka lähes kaikki Fox-studion voitot tulivat Tom Mix-elokuvista, oli vuonna 1928 tullut eron aika. Tom allekirjoitti sopimuksen Joseph P. Kennedyn (John F. Kennedyn isän) omistaman FBO-studion (Film Booking Office) kanssa. Yhteistyö kesti viiden elokuvan ajan, ja ne kaikki kuvattiin jo vuoden 1928 aikana, joskin viimeinen The Big Diamond Robbery -elokuva valmistui vasta tammikuussa 1929. Valitettavasti ne eivät nykyisin (2013) enää ole saatavissa. Tom ei koskaan ollut kovin onnellinen FBO-ajasta. Hän oli tottunut Fox-kauden elokuviensa suuriin budjetteihin, ja hänen palkkansa oli enää vähän yli puolet Fox-kauden tuloista. Toisekseen kulissit, käsikirjoitukset ja lähestulkoon kaikki FBO-elokuviin liittyvät seikat olivat halpaa tavaraa. Ihmekös tuo, sillä Joseph P. Kennedy ei noussut erääksi maailman rikkaista miehistä tuhlailemalla rahojaan.
Vuosi 1929 ei ollut Tom Mixin parhaita vuosia. Varhain vuonna 1929 Victoria ja Thomasina lähtivät pitkälle Eurooppa-lomalle, minkä aikana he käyttivät rahaa aivan kuin Tomin tulot olisivat olleet yhä entisajan kaltaisia. Näin ei ollutkaan. Neljäs avioliitto ei ollut hyvällä tolalla. Eräs vuoden 1929 valopilkuista Tom Mixille oli yhteistyö Sells-Floto Circus-yhteisön kanssa. Hän lähti sen kanssa kiertueelle huhtikuussa, ja oli jälleen elementissään, sillä Tom rakasti yleisöään. Hän rakasti esiintymistä ja hän nautti suitsutuksista, mutta hän kiitti lojaalien faniensa arvostuksen jakamalla nimikirjoituksia, joskus tuntien ajan näytöstensä jälkeen. Olipa miten tahansa pian solmittuaan yhteistyön Sells-Floto -sirkuksen kanssa hän sai syytteen veronkierrosta vuosilta 1925-1927. Koskaan ei voitu näyttää, että Tom olisi ollut tekijä tai edes tietoinen väärien tietojen antamisesta. Hän oli kuitenkin allekirjoittanut kirjanpitäjänsä täyttämät lomakkeet, ja joutui aikanaan maksamaan rankat sakot. Tom oli hyvin järkyttynyt, että hänen kirjanpitäjänsä oli tahrannut hänen maineensa hyvänä miehenä. Hirvittävä isku oli myös vuoden 1929 lopun suuri pörssiromahdus. Tom Mix menetti suuren osan omaisuudestaan, mukaan lukien hänen maatilansa Arizonassa talousromahduksen seurauksena. Vuosi 1929 ei ollut hyvä Tomille eikä Yhdysvalloillekaan.
Luoteisterritorioiden parlamentti
Edustajat
Viimeisimmät vaalit pidettiin 2019.
Tom Mix
Elämäkerta
(lähdetekstin jatko puuttuu)
Kuolema auto-onnettomuudessa
Mix hankki nuorelle John Waynelle työn lavasteiden parissa paikallisella elokuvastudiolla vaihtokauppana jalkapallolipuista. Wayne pääsi pian myös avustajaksi pieniin rooleihin ja ystävystyi elokuvaohjaaja John Fordin kanssa. Elokuvassa Sunset Tom Mixiä esittää Bruce Willis.
Björn Engström
Björn Engström (21. lokakuuta 1886 Helsinki – 9. lokakuuta 1952 Helsinki) oli suomalainen kamreeri ja ruotsin kielellä kirjoittanut kirjailija.
Engström toimi Centralskogssällskapetin palveluksessa kamreerina.
Yhdysvaltain avoin tennisturnaus 2016
Vuoden 2016 Yhdysvaltain avoin tennisturnaus pelattiin 29. elokuuta – 11. syyskuuta 2016 Queensissä, New Yorkissa. Se oli kaikkiaan 136. Yhdysvaltain avoin tennisturnaus ja vuoden neljäs Grand Slam -turnaus.
Miesten kaksinpelin puolustava mestari oli Novak Đoković ja naisten kaksinpelin Flavia Pennetta.
Naisten kaksinpelissä mestaruuden voitti Angelique Kerber, jolle Yhdysvaltain avointen mestaruus oli ensimmäinen ja Grand Slam -voitto toinen urallaan. Hän päihitti loppuottelussa Karolína Plíškován. Miesten kaksinpelin voitti Stanislas Wawrinka, joka päihitti loppuottelussa Đokovićin.
Denis Davydov
Suku, koulutus ja perhe
Hän kuului vanhaan aatelissukuun, jossa oli paljon sotilaita. Hänen vanhempansa olivat prikaatinkomentaja Vasili Denisovitš Davydov (1753-1804) ja Harkovan kenraalikuvernöörin tytär Jelena Jevdokimovna Sštšerbina. Merkittävä osa hänen lapsuudestaan ​​kului sotilasympäristössä, jossa hänen isänsä palveli Poltavan kevyen hevosrykmenttn komentajana. Poikkeuksellisen pienikokoinen Denis liittyi varhain armeijaan ja oppi ratsastamaan hyvin. Myös molemmat hänen veljensä olivat sotilasuralla.
Juuri perustettuun Pietarissa sijaitsevaan Chevalier-kaartiin Davydov pääsi vuonna 1801 valloittavan luonteensa ansiosta, vaikka hänen pituutensa ei ollut riittävä. Hänen puutteellista koulutustaan jouduttiin täydentämään sotahistorialla, linnoitusopilla, kartografialla, englantilaisella taloustieteellä ja talousteorian kirjallisuudella.
Lukuisten onnettomien rakastumisten jälkeen vuonna 1819 hän meni 35-vuotiaana naimisiin, tosin häät olivat peruuntua kun morsiamen äiti kuuli Davydovin raisuista runoista ja maineesta. Hänellä oli yhdeksän lasta kenraali Nikolai Aleksandrovitš Tsirkovin tyttären Sofia Nikolajeva Tsirkovan (1795-1880) kanssa, joista seitsemän eli aikuiseksi.
Vuonna 1831 Davydov rakastui veljentyttäreensä, 23-vuotiaaseen Jevgenia Zolotarevaan. Romanssi kesti kolme vuotta kunnes Jevgenia meni naimisiin ensimmäisen tapaamansa kosijan kanssa ja Davydov palasi vaimonsa luo.
Sotilasura
Davydovista tuli vuonna 1807 ruhtinas Pjotr Bagrationin adjutantti, ja hän oli mukana Suomen sodassa. Talvella 1808 Davydov tunkeutui Jakov Kulnevin kanssa Ouluun asti ja valloitti kasakkajoukollaan Hailuodon. Vuonna 1809 hän taisteli taas ensin kenraali Bagrationin ja sitten Nikolai Kamenskin alaisena yhdessä Kulnevin kanssa Moldovassa. Vuodesta 1812 hän oli koko ajan mukana sodassa Napoleonia vastaan. Borodinon taistelun edellä Davydov kehotti häiritsemään Ranskan armeijan toimintaa sissisodalla. Ruhtinas Mihail Kutuzov suostui ehdotukseen, ja Davydov tekikin pienellä joukollaan ranskalaisille suuria vaurioita. Sodan siirryttyä Saksan puolelle hän osallistui moneen voittoon. Vuonna 1827 hän taisteli persialaisia ja 1831 puolalaisia vastaan.
Hän sai kansallissankarin maineen Napoleonin vastaisessa partisaanitoiminnassa ja kirjallinen esiintyminen rakentui saman legendan varaan.
Naimisiinmenon jälkeen vuonna 1819 sotaseikkailut ja sotilaselämä menettivät kiinnostavuutensa. Hän jätti palveluksen lopullisesti kenraaliluutnanttina 47-vuotiaana eikä saanut koskaan virallista eroa armeijasta.
Kirjallinen ura
Davydov oli myös runoilija. Vuonna 1803 hän alkoi kirjoittaa runoutta ja tarinoita, joissa teki pilaa valtion johtohenkilöistä. Satiiristen runojensa vuoksi hänet siirrettiin Valko-Venäjällle husaarirykmenttiin Podolskin maakuntaan. Näin tehtiin Chevalier-kaartissa vain suurissa rikkomuksissa kuten pelkuruus taistelussa, kavallus tai huijaaminen korttipelissä. Denis piti kuitenkin husaareista. Täällä hän tapasi juomalaulujensa sankarin luutnantti Burtsovin. Hän on omintakeisuutta osoittavissa runoissaan, joissa tosin ei ole syvempää sisällystä eikä erikoista taiteellisuutta, kirjoittanut lemmestä, viinistä sekä hurjasta ja yltiöpäisestä sotilaselämästä. Hänen suorasanaiset kirjoituksensa ovat hauskoja muistiinpanoja sotaretkiltä.
Davydov maalasi runoissaan riehakkaita tunnelmia ja kehitti kekseliäitä säkeitä. Husaarirunouden lisäksi hänet muistetaan proosateoksistaan. Davydovin persoona innoitti toisia kirjailijoita, Leo Tolstoi ajatteli häntä esikuvana luodessaan partisaanisankari Denisovin Sota ja rauha -romaaniin.
Hänet hyväksyttiin täysjäseneksi Venäläisen kirjallisuuden ystävien (ven. время Общество любителей российской словесности), jonka jälkeen hän uskalsi kutsua itsenään runoilijaksi. Hän oli myös kuuluisan Arzamas-seuran jäsen.
Sotilasuransa jätettyään hän asettui loppuelämäkseen vaimonsa omistamalle maatilalle Verkhnyaja Mazan kylään ja kävi laajaa kirjeenvaihtoa mm. runoilija Aleksandr Fjodorovits Voeikovin (1779-1839), Mihail Zagoskin, Aleksandr Pušhkinin ja Vasili Žukovskin kanssa. Hän kuoli äkilliseen aivoverenvuotoon 59-vuotiaana.
Moniydinmalli
Moniydinmalli on kaavamaisesti esitetty kaupungin rakennemalli, joka on tyypillinen suurille kaupungeille. Liikennereitit ja luonnonmaantieteelliset seikat ovat saaneet aikaan sektoreita, ja liikekeskustan ympärille on muodostunut kaupungeille tyypillisiä vyöhykkeitä. Esikaupunkeihin, liikenteen solmukohtiin ja muuten hyviin paikkoihin on syntynyt liikekeskustan kanssa kilpailevia kaupankäynnin ja liiketoiminnan keskuksia, joissa on eri alojen liikkeiden keskittymiä ja isoja kauppakeskuksia. Moniydinmallissa on teollisuusalueita ja lähiöitä rikkonaisesti ja usein myös varsinaisen kaupunkialueen ulkopuolella. Suomessa esimerkiksi Helsinki, Vantaa ja Espoo edustavat moniydinmallia, vaikkakin niissä on piirteitä myös vyöhyke- ja sektorimalleista. Esimerkiksi Lontoossa on kaksi erillistä liikekeskustaa, Lontoon City ja Docklands.
Himotunjärvi
Himotunjärvi on Pirkanmaalla Ylöjärvellä Mutalan kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 8,8 hehtaaria ja se on 600 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 111,8 metriä mpy.
On Suurten Muinaisten aika
On Suurten Muinaisten aika on Juri Nummelinin toimittama kauhuantologia. Vuoden 2012 presidentinvaalien alla julkaistu kokoelma yhdistelee kauhu- ja vaalikirjallisuutta, ja sen tarinat pyrkivät sitomaan Paavo Väyrysen poliittista uraa H. P. Lovecraftin luomaan Cthulhu-mytologiaan. Ne sijoittuvat vaihtoehtoiseen todellisuuteen, jossa Väyrysen ura on Suurina muinaisina tunnettujen pahojen jumalolentojen kanssa solmitun salaliiton ansiota. Kirjan nimi on viittaus Väyrysen omiin teoksiin On totuuden aika sekä On muutoksen aika.
Teos sai alkunsa joulukuussa 2011 käydystä kapakkakeskustelusta. Juri Nummelin innostui ideasta ja esitteli sen Turbatorin Harri Kumpulaiselle, joka lupautui kustantamaan kirjan ”päästäkseen vittuilemaan”. Kuvittaja Ossi Hiekkala suostui tekemään kansitaiteen alennettuun hintaan, koska piti ajatusta ”sopivan älyttömänä”. Kirjan tekstit valmistuivat kahdessa viikossa. Vesa Kataiston ”Presidentti Väyrysen puhe Ikaalisten pato- ja matologisen tiedeinstituutin avajaisissa marraskuussa 2019” oli kirjoitettu jo aiemmin, mutta hän muokkasi sitä kokoelmaa varten vaihtaen teeman Pohjois-Koreasta Cthulhu-mytologiaan. Koko teos oli valmis julkaistavaksi alle kolmessa viikossa, mutta joulupyhien vuoksi julkaisu lykkääntyi vuoden 2012 puolelle.
Kirjaa painettiin vain 150 kappaletta. Peltonen ja Nummelin luovuttivat yhden kappaleen henkilökohtaisesti Väyryselle. Paikalla oli myös Metro-lehden toimittaja, jolle Väyrynen kommentoi olevansa ylpeä, että hänen ”vaatimaton persoonansa on näin hienon kirjan aiheena”. Tiettävästi Väyrynen kertoi myöhemmin, että oli kyllä lukenut kirjan muttei ymmärtänyt siitä mitään.
Väyrysen asetettua ehdolle vuoden 2018 presidentinvaaleissa Kustantamo Helmivyö julkaisi teoksen uudelleen. Uusintapainos sisältää kaksi uutta novellia ja loppusanat.
Vastaanotto
Elitistin Jarkko Lehtolan mukaan On Suurten Muinaisten aika on ”aitoa suomalaista esoteerista kirjallisuutta”. Se kuitenkin kärsii nopeasta kirjoitusaikataulusta, minkä seurauksena tekstit eivät ole loppuun asti hiottuja. Lehtola arvioi teoksen pysyvän tästä huolimatta ajankohtaisena, koska ”tulee aina uusia vaaleja, joissa Paavo Väyrynen on ehdokkaana”. Hän antaa teokselle kolme tähteä viidestä.
Voiman arviossa Jari Tamminen sanoo, että On Suurten Muinaisten ajan ”okkultistis-mystillis-poliittinen kieli nivoo osuvasti päivänpolitiikan kauhukirjallisuuteen”. Hän kuitenkin toteaa, että ”kirja tuskin täysin aukeaa lukijalle, joka ei ole edes pintapuolisesti tutustunut Lovecraftin tuotantoon”.
Kirjavinkit-sivustolla Sami Eerola kirjoittaa On Suurten Muinaisten ajan perustuvan Paavo Väyrysestä leviäviin kaskuihin ja hänen kuvaansa populaarikulttuurissa. Novellit eivät siten käsittele todellista Väyrystä vaan ”miehestä muodostunutta suullista perinnettä, ihan kuin hän olisi jo jokin suomalaisen kansanperinteen myyttinen hahmo”. Eerolan mukaan tarinat ovat hauskoja mutta ajoittain myös irvokkaita.
Princessa (suklaa)
Princessa on puolalainen vohvelimainen suklaapatukka, jota valmistaa nykyisin Nestlé. Princessa-patukalla on ollut Puolassa suurta markkinointikilpailua pidempään markkinoilla olleen Prince Polo -patukan kanssa.
Patukasta on saatavilla seuraavanlaisia vaihtoehtoja.
Pitkäkoski (Pertteli)
Pitkäkoski on kylä Perttelissä Salossa. Sen naapurikyliä ovat Perttelin Haali idässä, Perttelin Vähähiisi lännessä, Kiikalan Rekijoki etelässä sekä Kuusjoen Kanunki ja Kuttila pohjoisessa.
Luonto
Kylä sijaitsee Uskelanjoen varressa, jossa kylän kohdalla joessa on samanniminen koski. Pohjoisesta Uskelanjokeen laskevat kylän alueella tai sen rajoilla Uskelanjoen vähäiset sivupurot Hossilankrotti lännessä ja Jänneoja idässä.
Historia
Kylä on historialtaan rälssiluontoinen yksinäistalo, jonka Kiskon Haapaniemen kartanon herra Henrik Klaunpoika Horn vuonna 1581 perusti uudistaloksi silloisen Hiiden jakokunnan takamaalle. Sittemmin se oli samaa jakokuntaa niin ikään Hornin suvulle tuolloin kuuluneiden Perttelin Haalin sekä Kiikalan Kärkelän ja Revän kanssa. Vuosina 1540–1647 Pitkäkoski oli Hattulassa sijaitsevan Lepaan ja vuosina 1648–1816 viereisen Haalin kartanon lampuotitalona, ja tämän jälkeen Pitkäkosken omistajina olivat ensin säätyläis- ja sitten talonpoikaistaustaiset henkilöt, jotka aluksi kuuluivat samoihin mutta sitten eri sukuihin kuin Haalin kartanon omistajat.
Kaurisjärvi
Kaurisjärvi on Pirkanmaalla Ylöjärvellä Mutalan kylän lähellä sijaitseva järvi, joka kuuluu Kokemäenjoen vesistöön.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 126,9 metriä mpy.
Lutepää
Maantiede
Linnuntietä Lutepäästä on matkaa Sesnikiin noin 2,3 kilometriä, venäläiseen Jatsmaniin n. 2,5 km, Korelaan n. 3,4 km, Õrsavaan n. 5,4 km, Saatseen n. 5,8 km ja kunnan keskukseen Värskaan n. 6,2 km.
Lutepään ja etelämpänä sijaitsevan Saatsen kylän välissä sijaitsee lentohiekka-alue, jolla on kokoa pari neliökilometriä. Suurin osa hietikosta sijaitsee naapurimaa Venäjän puolella. Aluetta kutsutaan Setomaan Saharaksi. Hietikot syntyivät luultavasti suuren metsäpalon seurauksena 1500-luvulla. Nykyään hietikolle istutetaan mäntyjä hiekan kiinnittämiseksi. Hietikolla kasvavat muun muassa hietaolkikukka, kylmänkukka ja isoarho.
Sijainti Venäjän rajalla
Tie pohjoisen suunnasta, Värskasta, Lutepäähän kulkee noin 30 metrin matkan Venäjän puolella (57.92389°N, 27.67889°W). Tämä matka on tehtävä linja-autolla tai muulla autolla. Pyöräily ja kävely ovat kiellettyjä. Venäjän puolelle on kiellettyä pysähtyä. Mitään rajamuodollisuuksia tällä välillä ei ole.
Vielä joitain vuosia sitten Lutepään asukkaat olivat tekemisissä lähellä rajaa, Venäjän puolella, sijaitsevan Jatsmanin kylän asukkaiden kanssa. Nykyisin kylien asukkaiden välillä ei kuitenkaan enää ole säännöllistä yhteydenpitoa rajasta johtuen.
Plamen Kralev
Plamen Simeonov Kralev (s. 22. helmikuuta 1973 Sofia) on bulgarialainen liikemies ja moottoriurheilija.
Ura
Ennen uraansa Kralev valmistui University of Architecture, Civil Engineering and Geodesy -koulusta rakennusinsinööriksi vuonna 1999. Kralev aloitti uransa vasta vuonna 2007, jolloin hän kilpaili Europe Ferrari Challenge -sarjassa. Hän voitti kaksi kilpailua sijoittuen 11:nneksi. Vuonna 2008 Kralev kilpaili FIA GT3 European -mestaruussarjassa, ADAC GT Masters, Italian Ferrari Challenge ja International GT Open -sarjassa. Vuonna 2009 Kralev kilpaili International GT Open, Le Mans Series ja Le Mansin 24 tunnin ajossa, jossa hän ajoi 11:nneksi. Kralev kilpaili myös Aasian GP2-sarjassa kaudella 2009–2010 Trident-tallissa saavuttamatta pisteitä. Kralev oli yhdessä maanmiehensä Vladimir Arabadžievin kanssa ensimmäinen bulgarialainen, joka on kilpaillut GP2-tasolla. Vuonna 2010 Kralev kilpaili FIA Formula Two Championship -sarjassa saavuttaen yhden pisteen. Kralev jatkoi sarjassa kausilla 2011 ja 2012.
Takin’ Back My Love
”Takin’ Back My Love” on Enrique Iglesiaksen ja Ciaran duettona laulama kappale. Se on toinen Iglesiaksen kokoelma-albumilta Greatest Hits julkaistu single. Laulun on tuottanut RedOne, joka oli myös yksi laulun kirjoittajista yhdessä Iglesiaksen ja Frankie Stormin kanssa.
"Takin' Back My Love" -laulun alkuperäisversiossa dueton naisen osan laulaa R&B/pop-laulaja Ciara, mutta kappaleesta tehdyssä toisessa versiossa hänen paikallaan on pop-laulaja Sarah Connor. Laulun ensimmäinen versio julkaistiin kansainvälisesti, mutta toinen vain Saksassa, Sveitsissä, Venäjällä, Itävallassa, Puolassa ja Tšekissä. Ranskassa laulu äänitettiin uudelleen ranskalaisen R&B-laulaja Tyssemin kanssa ranskaksi ja sen nimeksi tuli ”Takin’ Back My Love (Sans l’ombre d’un remord)”.
Julkaisu
Iglesias esitti laulun ensi kertaa ranskalaisessa tv-ohjelmassa Star Academy, jossa hän lauloi sen duettona yhdessä yhden ohjelman kilpailijan kanssa. Yleisö ja tuomaristo ottivat esityksen innolla vastaan. Tämän esityksen jälkeen duetto-versio Ciaran kanssa nousi Ranskan singlelistan sijalle kolme.
Iglesias ja Ciara esittivät laulun ensimmäistä kertaa yhdessä Havaijilla Pro Bowl -ottelussa vuonna 2009. Toisen kerran he esittivät laulun yhdessä Lontoossa saman vuoden aikana.
Studion kannanoton mukaan Ciara täytyi vetää pois singlen mainonnasta ja hänen tilalleen pyydettiin australialaista laulajaa Gabriella Cilmiä. He esiintyivät hollantilaisessa tv-ohjelmassa "Life & Cooking" ja Iso-Britanniassa ohjelmissa "Paul O'Grady Show:ssa", "Loose Women" ja "The Alan Titchmarsh Show".
Iglesias ja Sarah Connor esittivät laulun yhdessä saksalaisessa "Nur Die Liebe Zaehlt" -ohjelmassa.
Vastaanotto
Viihdesivusto Digital Spyn arvostelun mukaan "laulussa Iglesias näyttelee eroavansa Goodies-laulaja Ciarasta. 'Go ahead just leave, I can't hold you, you're free', Iglesias vaikeroi tyypillisellä kiihkeydellään. Ciara, ei kovin innostuneena lähestyvästä sinkkuelämästään, vastaa 'What did I do but gave love to you? I'm just confused as I stand here and look at you.' Europoppirytmillään ja asiaan sopivalla dramaattisella kertosäkeellään laulu onnistuu välittämään tunnetilan, mutta on samalla kliseinen."
Billboard antoi laulusta positiivisen arvion: "Maailmanlaajuisen fanijoukon ansiosta Enrique Iglesiaksen danceduetto "Takin' Back My Love" on jo hitti European Hot 100 -listalla, sekä singlelistojen kymmenen parhaan joukossa Saksassa ja Ranskassa. RedOne, parhaiten tunnettu Kat Delunan 'Whine Up' -laulusta, sekä Lady GaGan viimeaikaisista listaykkösistä, antaa panoksensa laulun tuotantoon. Poptähti Sarah Connor äänitti duetosta myös oman versionsa Iglesiaksen kanssa, mikä on ollut suosittu Euroopassa, mutta Ciara sopii paremmin latinotähden pariksi aistillisine ja pehmeine äänineen."
Musiikkivideo
Laulun musiikkivideo kuvattiin Los Angelesissa 13. tammikuuta 2009 ja sen ohjasi norjalainen Ray Kay. Video julkaistiin helmikuussa 2009. Laulusta tehtiin myös toinen musiikkivideo, jossa Ciaran tilalla on Sarah Connor. Kyseinen versio julkaistiin maaliskuussa 2009.
Iso-Britannian versio
(Julkaistu 23. maaliskuuta 2009)
Ranskan versio
(Julkaistu 9. maaliskuuta 2009)
Saksan versio
(Julkaistu 23. maaliskuuta 2009)
Ruosteniskahaukka
Ruosteniskahaukka (Accipiter cirrocephalus) on haukkojen heimoon kuuluva lintu. Sen esiintymisaluetta ovat Australia, Indonesia ja Papua-Uusi-Guinea. Sen kantaa pidetään vakaana.
Sen elinpiiriä ovat subtrooppiset ja trooppiset kuivat metsät, kosteat alavat metsät, mangrovemetsät nousuvesirajan yläpuolella, kuivat savannit, subtrooppiset ja trooppiset kuivat pensastot ja ruohoarot, joet, purot ja putoukset, viljelmät ja kaupunkialueet.
Kuvaus
Lintu on päältä harmaa, ja sillä on pähkinänruskea kaulus, alapuoli on pääasiassa punaruskea, ja siinä on ohuita valkeita juovia. Väriltään se on samanlainen kuin australiankanahaukka, mutta se on pienempi. Se lentää samalla tavalla nopeasti ja notkeasti. Sen ruumiin pituus on 30–40 cm ja siipien kärkiväli on 55–80 cm. Naaras painaa aikuisena 240 g ja on huomattavasti suurempi kuin koiras, joka painaa 125 g.
Ravinto
Se syö pääasiassa lennosta saalistamiaan pikkulintuja, kuten varpusia ja kottaraisia, toisinaan hyönteisiä.
Lisääntyminen
Laji pesii puussa risuista tekemällään alustalla. Munia on yleensä 3 tai 4. Se hautoo noin 35 päivää, ja poikaset ovat lentokykyisiä 24–33 päivän kuluttua. pienoiskuva|300px|Kobble Creek, Kaakkois-Queensland, Australia
Alalajit
Sillä on kolme alalajia:
Don S. Williams
Nuoruus
Williams oli syntyjään Donald William Schltille, ja hän syntyi Edmontonissa, Albertassa. Hän kasvoi pienellä Stony Plainin paikkakunnalla, Albertassa.
Ura
Vuonna 1963 Williams sai töitä tuottaja-ohjaajana CBC:n CBWT-televisioasemalta Winnipegistä. Hän vietti 15 ja puoli vuotta kaupungissa. Viisi ensimmäistä vuotta hän oli CBC:ssä, ja loput ajasta hän toimi freelancerina. Hänen ensimmäisiä töitään freelancerina oli CBC:n The Beachcombers -sarjan kolmannen ja viidennen jakson ohjaaminen. Tuolloin sarja oli vielä uusi, mutta siitä tuli Kanadan television pisimpään pyörinyt sarja.
Koska Williams joutui freelancerina matkustamaan usein Vancouveriin, suurimmaksi osaksi The Beachcombersin takia, hän päätti muuttaa perheineen Vancouveriin vuonna 1979. Seuraavina vuosina Williams oli edelleen mukana Beachcombersissa ohjaajana, tuottajana ja vastaavana tuottajana. Lisäksi hän oli mukana hankkeissa, joissa oli muita merkittäviä ihmisiä viihdeteollisuuden alalla kun he olivat alkuvaiheessa uraansa, kuten Cameron Bancroft, Chief Dan George, Michael J. Fox, ja Bruce Greenwood.
Salaiset kansiot
Vuonna 1991 Williams teki päätöksen keskittyä enemmän näyttelemiseen ja sanoi, että ”markkinat ovat hyviä ylipainoisille keski-ikäisille miehille.” Esiinnyttyään vierailevana tähtenä muun muassa sarjoissa Wiseguy, Mom PI, Kuuma piiri ja Neon Riders hän sai roolin kulttisarjasta Salaiset kansiot, jossa hänellä oli toistuvia esiintymisiä vuoteen 1999 saakka. Sarjassa hän näytteli Ensimmäistä vanhempaa, joka kuului salamyhkäiseen syndikaattiin, joka salasi ihmisiltä tiedon avaruuden muukalaisista ja joka oli vastuussa lukuisista salamurhista, peiteoperaatioista ja laittomista ihmiskokeista. Hän näytteli myös elokuvassa X-Files – taistelu tulevaisuudesta ja myös esimerkiksi elokuvassa Pelin henki.
Politiikka
Williams liittyi Kanadan liberaalipuolueeseen vuonna 1965.
Yksityiselämä
Williamsilla on kaksi lasta ja kaksi lastenlasta.
Vuonna 1993 Williamsilla diagnisoitiin Parkinsonin tauti.
Maria Antonietta Torriani
Maria Antonietta Torriani, kirjailijanimi Marchesa Colombi, (1. tammikuuta 1840 Novara, Sardinian kuningaskunta – 24. maaliskuuta 1920 Torino, Italia) oli italialainen kirjailija ja toimittaja, joka osallistui italialaiseen naisliikkeeseen.